Το **Κότον Κλαμπ** (αγγλικά: *The Cotton Club*‎‎) είναι γκανγκστερική δραματική ταινία Αμερικανικής παραγωγής του 1984 σε σκηνοθεσία του Φράνσις Φορντ Κόπολα και σενάριο των Ουίλιαμ Κένεντι και Κόπολα βασισμένο στο ομότιτλο βιβλίο του Τζέιμς Χάσκινς το 1977. Η ιστορία επικεντρώνεται στο Cotton Club, ένα κλαμπ τζαζ του Χάρλεμ τη δεκαετία του 1930. Πρωταγωνιστούν οι Ρίτσαρντ Γκιρ, Γκρέγκορι Χάινς και Νταϊάν Λέιν.

Η ταινία διακρίθηκε για το υπερβολικό κόστος παραγωγής της και χρειάστηκε συνολικά πέντε χρόνια για να γίνει. Παρά την απογοήτευση στο box office, η ταινία έλαβε γενικά θετικές κριτικές και ήταν υποψήφια για πολλά βραβεία, όπως Χρυσή Σφαίρα Καλύτερης Σκηνοθεσίας και Καλύτερης Ταινίας (Δράμα) και Όσκαρ Καλλιτεχνικής Σκηνοθεσίας ( Ρίτσαρντ Σίλμπερτ, Τζορτζ Γκέινς) και Καλύτερης Επιμέλειας Ταινίας.

Πλοκή
-----

Το 1928, η Ποτοαπαγόρευση προκάλεσε ένα κύμα βίας που σάρωσε τις Ηνωμένες Πολιτείες. Στη Νέα Υόρκη, ο γκάνγκστερ Όουεν Μάντεν είναι ιδιοκτήτης του δημοφιλούς Cotton Club και το διευθύνει με το δεξί του χέρι, τον Φρέντσι. Αυτό είναι ένα τζαζ κλαμπ όπου οι περισσότεροι καλλιτέχνες είναι μαύροι, αλλά όλοι οι θαμώνες είναι λευκοί.

Ο νεαρός τρομπετίστας Ντίξι Ντουάιρ ξεκινά να δουλεύει με τους μαφιόζους για να προωθήσει την καριέρα του, αλλά όμως ερωτεύεται την κοπέλα του γκάνγκστερ Ντατς Σουλτς. Παρόλα αυτά ο Ντίξι καταφέρνει και γίνεται αστέρας σε μια κινηματογραφική ταινία του Χόλυγουντ, χάρη στη βοήθεια του Μάντεν και της μαφίας, εξοργίζοντας τον Σουλτς.

Εν τω μεταξύ, ο φιλόδοξος νεότερος αδελφός του Ντίξι, Βίνσεντ, γίνεται μέλος στη συμμορία του Σουλτς και εχθρός τους, ο οποίος κρατάει τον Φρέντσι ως όμηρο.

Διανομή ρόλων
-------------

* Ρίτσαρντ Γκιρ ως Μάικλ "Ντίξι" Ντουάιρ
* Γκρέγκορι Χάινς ως Ντάλμπερτ "Σάντμαν" Ουίλιαμς
* Νταϊάν Λέιν ως Βέρα Σίσερο
* Λόνετ Μάκι ως Λίλα Ροουζ Όλιβερ
* Μπομπ Χόσκινς ως Όουεν Μάντεν
* Τζέιμς Ρέμαρ ως Ντατς Σουλτς
* Νίκολας Κέιτζ ως Βίνσεντ Ντουάιρ
* Άλεν Γκάρφιλντ ως Ότο Μπέρμαν
* Φρεντ Γκουέν ως Φρέντσι
* Γκουέν Βέρντον ως Τις Ντουάιρ
* Λίζα Τζέιν Πέρσκι ως Φράνσις Φλεγκνχάιμερ
* Μόρις Χάινς ως Κλέι Ουίλιαμς.
* Τζούλιαν Μπεκ ως Σολ Γουάινστιν
* Τζο Νταλεσάντρο ως Λάκι Λουτσιάνο
* Λόρενς Φίσμπερν ως Μπάμπι Ρόουντ
* Τομ Γουέιτς ως Ίρβινγκ Σταρκ
* Τζον Ράιαν ως Τζο Φλιν
* Γκλεν Γουίντροου ως Εντ Πόπκε
* Τζένιφερ Γκρέι ως Πάτσι Ντουάιρ
* Γούντι Στροντ ως Χολμς
* Ντάιαν Βενόρα ως Γκλόρια Σουάνσον
* Μπιλ Κομπς ως Τζο Άισον
* Ρόζαλιντ Χάρις ως Φάννι Μπράις
* Λάρι Μάρσαλ ως Καμπ Καλογουέι

Παραγωγή
--------

### Σενάριο

Ο συγγραφέας Μάριο Πούζο ήταν ο αρχικός σεναριογράφος και τελικά αντικαταστάθηκε από τον Ουίλιαμ Κένεντι, ο οποίος έγραψε ένα πρώιμο σενάριο σε οκτώ ημέρες το οποίο χρησιμοποίησε το καστ για τρεις εβδομάδες πριν από τα γυρίσματα. Σύμφωνα με τον ηθοποιό Γκρέγκορι Χάινς, μια τρίωρη ταινία γυρίστηκε κατά τη διάρκεια των προβών. Από τις 15 Ιουλίου έως τις 22 Αυγούστου 1983, δημιουργήθηκαν δώδεκα σενάρια, συμπεριλαμβανομένων πέντε κατά τη διάρκεια ενός Σαββατοκύριακου 48 ωρών χωρίς διακοπή. Ο Κένεντι εκτιμά ότι κυκλοφόρησαν μεταξύ 30 και 40 σενάρια.

### Επιλογή ηθοποιών

Ο παραγωγός Ρόμπερτ Έβανς πρότεινε τους Αλ Πατσίνο, Σιλβέστερ Σταλόνε και Χάρισον Φορντ για να υποδυθούν τον Ντίξι Ντουάιρ πριν προσληφθεί ο Γκιρ. Ο Ρίτσαρντ Πράιορ θεωρήθηκε για τον ρόλο του Σάντμαν Γουίλιαμς. Ο Ρόμπερτ Έβανς ήθελε να δώσει στον φίλο του Αλέν Ντελόν έναν ρόλο σε δύο σκηνές ως Λάκι Λουτσιάνο αλλά αυτό δεν συνέβη. Ο ρόλος του Λουτσιάνο ερμηνεύτηκε από τον Τζο Νταλεσάντρο, ξεκινώντας την κινηματογραφική καριέρα για τον πρώην Σούπερ σταρ του Άντι Γουόρχολ.

### Μουσική

Το soundtrack για την ταινία γράφτηκε από τον Τζον Μπάρι και κυκλοφόρησε στις 14 Δεκεμβρίου 1984, μέσω της Geffen Records. Το άλμπουμ κέρδισε το βραβείο Γκράμμυ για την καλύτερη τζαζ ενόργανη ερμηνεία το 1986.

Υποδοχή
-------

### Box office

Η ταινία κυκλοφόρησε στις 14 Δεκεμβρίου 1984, στις Ηνωμένες Πολιτείες και τον Καναδά σε 808 αίθουσες και κέρδισε 2,9 εκατομμύρια δολάρια το πρώτο Σαββατοκύριακο, και ήταν στην πέμπτη θέση πίσω από τις ταινίες Beverly Hills Cop, Dune, City Heat και το 2010. Ο Έβανς ανέλαβε την ευθύνη για την πρόσληψη του Κόπολα ενώ ο Κόπολα απάντησε ότι αν δεν είχε προσληφθεί, η ταινία δεν θα είχε γίνει ποτέ. Ο Έβανς ανέφερε ότι ο Κόπολα έκανε τον προϋπολογισμό να κλιμακωθεί δραματικά απορρίπτοντας το σενάριο, προσλαμβάνοντας το δικό του συνεργείο και καθυστερώντας το χρονοδιάγραμμα. Η ταινία ήταν εμπορική αποτυχία, κερδίζοντας κάτι λιγότερο από 26 εκατομμύρια δολάρια έναντι προϋπολογισμού 58 εκατομμυρίων δολαρίων. Μετά την κυκλοφορία της ταινίας, οι επενδυτές άρχισαν να πωλούν μετοχές της Orion Pictures με την προσδοκία ότι το στούντιο θα υποφέρει οικονομικά.

### Κριτικές

Στο Rotten Tomatoes η ταινία έχει βαθμολογία 77% βασισμένη σε 30 κριτικές.  Στο Metacritic η ταινία έχει σταθμισμένο μέσο όρο βαθμολογίας 68% με βάση 14 κριτικές.

Ο Ρότζερ Ίμπερτ των Chicago Sun-Times έδωσε στην ταινία 4/4 από τα αστέρια του.

Παραπομπές
----------

1. 1 2 3 4  stopklatka.pl/film/cotton-club. Ανακτήθηκε στις 26  Μαΐου 2016.
2. ↑  www.imdb.com/title/tt0087089/. Ανακτήθηκε στις 26  Μαΐου 2016.
3. 1 2 3 4 5 6 7 8 9 10 11 12 13 14 15 16  www.filmaffinity.com/en/film476319.html. Ανακτήθηκε στις 26  Μαΐου 2016.
4. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28  www.imdb.com/title/tt0087089/fullcredits. Ανακτήθηκε στις 26  Μαΐου 2016.
5. ↑  www.allocine.fr/film/fichefilm\_gen\_cfilm=159.html. Ανακτήθηκε στις 26  Μαΐου 2016.
6. 1 2 3 4 5 6 7 8 9  (Τσεχικά) *Česko-Slovenská filmová databáze*. 2001.
7. ↑  (Γερμανικά) *Λεξικό παγκόσμιων κινηματογραφικών ταινιών*. Zweitausendeins.
8. ↑  *Κότον Κλαμπ* στο Box Office Mojo
9. ↑  1985|Oscars.org
10. ↑  Gussow, Michael (March 22, 1984). «Parting Film Shots: Coppola and Dutch». *New York Times*.
11. 1 2  Scott, Jay (November 12, 1984). «Making of *Cotton Club*: A Legend of its Own». *The Globe and Mail*.
12. 1 2  «The Cotton Club». *AFI Catalog*. Ανακτήθηκε στις 11 Νοεμβρίου 2021.
13. ↑  Evans, Bradford (1 Σεπτεμβρίου 2011). «The Lost Roles of Richard Pryor». Splitsider. Αρχειοθετήθηκε από το πρωτότυπο στις 29 Ιουνίου 2015. Ανακτήθηκε στις 18 Απριλίου 2016.
14. ↑  Beck, Marilyn (Sep 3, 1982). «Hollywood: French actor Delon will play Lucky role». *Chicago Tribune*: σελ. c5.
15. ↑  «The Cotton Club – John Barry | Awards». *AllMusic*. Ανακτήθηκε στις 13 Απριλίου 2017.
16. ↑  «Domestic 1984 Weekend 50». *Box Office Mojo*. Ανακτήθηκε στις 23 Μαΐου 2020.
17. 1 2  Salmans, Sandra (December 20, 1984). «Cotton Club is Neither a Smash Nor a Disaster». *The New York Times*.. Ανακτήθηκε στις April 29, 2016.
18. ↑  «The Cotton Club». *Rotten Tomatoes*. Ανακτήθηκε στις 29 Νοεμβρίου 2020.
19. ↑  «The Cotton Club». *Metacritic*. Ανακτήθηκε στις 1 Ιανουαρίου 2021.
20. ↑  Ebert, Roger (1 Ιανουαρίου 1984). «The Cotton Club». *Chicago Sun-Times*.

Εξωτερικοί σύνδεσμοι
--------------------

* *Κότον Κλαμπ*   στην IMDb
* *Κότον Κλαμπ* στο AllMovie
* *Κότον Κλαμπ* στον κατάλογο του Αμερικανικού Ινστιτούτου Κινηματογράφου
* Cotton Club/ *Κότον Κλαμπ* στο Rotten Tomatoes
* *Κότον Κλαμπ* στο Metacritic

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 182292214
* LCCN: n85290327

 |

 |

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |